Eren Erdem
Eren Erdem (sündinud 14. augustil 1986 Fatihi linnaosas İstanbulis) on Türgi poliitik ja Vabariikliku Rahvapartei liige. 2015. aasta 7. juunist on ta Türgi Suure Rahvuskogu liige. Erdem valiti 2015. aasta Türgi parlamendivalimistel Türgi Suure Rahvuskogu liikmeks (Vabariikliku Rahvapartei nimekirjas); samuti valiti ta 2015. aasta Türgi erakorralistel parlamendivalimistel tagasi Türgi Suure Rahvuskogu liikmeks. Erdem sai tuntuks 2015. aasta detsembris, kui publitseeris dokumente Türgi valitsuse ja Islamiriigi seoste kohta. Ankara prokuratuur süüdistas Erdemit riigireetmises ja algatas uurimise.